KOMISSION ASETUS (EY) N:o 1432/94,

annettu 22 päivänä kesäkuuta 1994,

tiettyjen yhteisön tariffikiintiöiden avaamisesta ja hallinnasta sianlihan ja tiettyjen muiden maataloustuotteiden osalta annetulla neuvoston asetuksella (EY) N:o 774/94 säädetyn tuontijärjestelmän yksityiskohtaisista soveltamista koskevista säännöistä sianliha-alalla

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjen korkealaatuisten naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnasta 29 päivänä maaliskuuta 1994 annetun neuvoston asetuksen (EY) N:o 774/94(1) ja erityisesti sen 7 artiklan,

ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(2), sellaisena kuin se on viimeksi muutettuna asetuksella (ETY) N:o 1249/89(3), ja erityisesti sen 22 artiklan,

sekä katsoo, että

asetuksessa (EY) N:o 774/94 avattiin 1 päivästä tammikuuta 1994 uudet vuotuiset tariffikiintiöt tietyille sianliha-alan tuotteille; mainittujen kiintiöiden soveltaminen koskee määrittämätöntä kautta,

järjestelmän hallinta olisi varmistettava tuontitodistusten avulla; poiketen siitä, mitä maataloustuotteiden tuonti-, vienti-ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88(4), sellaisena kuin se on viimeksi muutettuna asetuksella (EY) N:o 3519/93(5), 8 artiklassa säädetään, olisi tämän vuoksi määriteltävä erityisesti hakemusten esittämistä koskevat yksityiskohtaiset säännöt ja seikat, jotka todistushakemuksista on ilmettävä; lisäksi todistukset olisi annettava harkinta-ajan jälkeen ja soveltaen mahdollisesti yhdenmukaista hyväksymisprosenttia; toimijoiden hyväksi olisi säädettävä, että todistushakemus voidaan vetää pois hyväksymiskertoimen vahvistamisen jälkeen,

asetuksessa (EY) N:o 774/94 säädettiin maksun vahvistamisesta 0 prosenttiin tiettyjen sianliha-alan tuotteiden tuonnissa tietyn määrän rajoissa; tuonnin säännöllisyyden varmistamiseksi on tärkeää jakaa mainittu määrä vuoden ajalle,

järjestelmän tehokkaan hallinnan varmistamiseksi olisi mainitussa järjestelmässä tuontitodistuksiin liittyväksi vakuudeksi vahvistettava 30 ecua 100 kilogrammaa kohden; sianliha-alalla järjestelmään erottamattomasti liittyvä keinotteluriski johtaa siihen, että toimijoiden pääsy mainittuun järjestelmään riippuu täsmällisten edellytysten noudattamisesta, ja

tässä asetuksessa säädetyt toimenpiteet ovat sianlihan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Kaikessa asetuksen (EY) N:o 774/94 2 artiklassa avattuun tariffikiintiöön liittyvässä liitteessä I tarkoitettujen tuotteiden tuonnissa on esitettävä tuontitodistus.

Mainitusta järjestelmästä hyötyvien tuotteiden määrät ja maksun osuus esitetään liitteessä I.

2 artikla

Liitteessä I vahvistettu määrä porrastuu vuoden ajalle seuraavasti:

- 25 prosenttia kaudelle 1 päivästä tammikuuta 31 päivään maaliskuuta,

- 25 prosenttia kaudelle 1 päivästä huhtikuuta 30 päivään kesäkuuta,

- 25 prosenttia kaudelle 1 päivästä heinäkuuta 30 päivään syyskuuta,

- 25 prosenttia kaudelle 1 päivästä lokakuuta 31 päivään joulukuuta.

Kuitenkin kauden 1 päivästä tammikuuta 30 päivään syyskuuta 1994 osalta liitteessä I vahvistettu määrä kohoaa 5 250 tonniin.

3 artikla

Edellä 1 artiklassa tarkoitettuja tuontitodistuksia säätelevät seuraavat säännökset:

a) tuontitodistuksen hakijan on oltava luonnollinen henkilö tai oikeushenkilö, joka hakemuksen tekohetkellä pystyy jäsenvaltioiden toimivaltaisia viranomaisia tyydyttävällä tavalla osoittamaan harjoittaneensa sianliha-alan kauppaa kolmansien maiden kanssa vähintään viimeisten 12 kuukauden ajan; kuitenkaan lopulliselle kuluttajalle tuotteitaan myyvä vähittäismyyntilaitos tai ravintola ei voi hyötyä tästä järjestelmästä;

b) todistushakemus voi koskea ainoastaan kahta yhdistetyn nimikkeistön (CN) eri koodia, jotka ovat peräisin yhdestä ainoasta maasta; tässä tapauksessa kaikki CN-koodit ja niiden kuvaukset on merkittävä 16 ja 15 kohtaan; todistushakemuksen on koskettava vähintään 20 tonnia ja enintään 10 prosenttia 2 artiklassa määritellyllä kaudella saatavissa olevasta määrästä;

c) todistushakemuksen ja todistuksen 8 kohdassa on oltava maininta alkuperämaasta; todistus velvoittaa tuontiin mainitusta maasta;

d) todistushakemuksen ja todistuksen 20 kohdassa on oltava jokin seuraavista maininnoista:

Reglamento (CE) n° 1432/94,

Forordning (EF) nr. 1432/94,

Verordnung (EG) Nr. 1432/94,

Êáíïíéóìïò(EK) áñéè. 1432/94

Regulation (EG) No 1432/94,

Règlement (CE) n° 1432/94,

Regolamento (CE) n. 1432/94,

Verordening (EG) nr. 1432/94,

Regulamento (CE) n°. 1432/94.

e) todistuksen 24 kohdassa on oltava jokin seuraavista maininnoista:

maksuksi vahvistettu 0 prosenttia seuraavan mukaisesti:

Reglamento (CE) n° 1432/94,

Forordning (EF) nr. 1432/94,

Verordnung (EG) Nr. 1432/94,

Êáíïíéóìïò(EK) áñéè. 1432/94

Regulation (EG) No 1432/94,

Règlement (CE) n° 1432/94,

Regolamento (CE) n. 1432/94,

Verordening (EG) nr. 1432/94,

Regulamento (CE) n°. 1432/94.

4 artikla

1. Todistushakemus voidaan tehdä ainoastaan kunkin 2 artiklassa määritellyn kauden kymmenen ensimmäisen päivän aikana.

Kuitenkin kauden 1 päivästä tammikuuta 30 päivään syyskuuta 1994 osalta todistushakemus voidaan tehdä ainoastaan heinäkuun 1994 kymmenen ensimmäisen päivän aikana.

2. Todistushakemus otetaan vastaan ainoastaan jos hakija ilmoittaa kirjallisesti, ettei hän ole kyseiselle jaksolle tehnyt ja sitoutuu olemaan tekemättä toista liitteessä I määrättyjä tuotteita koskevaa hakemusta hakemuksen vastaanottaneessa jäsenvaltiossa tai jossakin muussa jäsenvaltiossa; jos hakija tekee useamman hakemuksen liitteessä I määrätyistä tuotteista, mitään näistä hakemuksista ei oteta vastaan; kukin hakija voi kuitenkin esittää useita tuontitodistushakemuksia liitteessä I määrätyistä tuotteista, jos nämä tuotteet ovat peräisin useista eri maista. Hakemukset, joista kukin koskee yhtä ainoaa alkuperämaata, on tehtävä samanaikaisesti jäsenvaltion toimivaltaiselle viranomaiselle. Niitä pidetään 3 artiklan b alakohdassa tarkoitetun enimmäismäärän osalta ja edelliseen alakohtaan sisältyvän säännön mukaisesti yhtenä hakemuksena.

3. Jäsenvaltioiden on annettava komissiolle tiedoksi jättökauden päättymistä seuraavana kolmantena työpäivänä kunkin kyseisen liitteessä I määrätyn tuotteen osalta tehdyt hakemukset. Tiedonannossa on oltava luettelo hakijoista ja yhteenveto haetuista määristä liitteen I mukaisesti.

Kaikki tiedonannot, mukaan lukien "nollailmoitukset", on tehtävä teleksillä tai telekopiolla määrättynä työpäivänä liitteessä II esitetyn mallin mukaisesti, jos yhtään hakemusta ei ole tehty tai liitteissä II ja III esitettyjen mallien mukaisesti, jos hakemuksia on tehty.

4. Komissio päättää mahdollisimman pian siitä, missä määrin 3 artiklassa tarkoitetut hakemukset voidaan hyväksyä.

Jos määrät, joista todistuksia on haettu, ylittävät saatavissa olevat määrät, komissio vahvistaa haettujen määrien yhdenmukaisen hyväksymisprosentin. Jos tämä prosentti on pienempi kuin 5 prosenttia, komissio voi jättää hyväksymättä hakemuksia ja vapauttaa vakuudet.

Toimija voi vetää pois todistushakemuksensa kymmenen työpäivän kuluessa sen jälkeen, kun yhdenmukainen hyväksymisprosentti on julkaistu Euroopan yhteisöjen virallisessa lehdessä, jos tämän prosentin soveltaminen johtaa 20 tonnia pienemmän määrän vahvistamiseen. Jäsenvaltioiden on ilmoitettava tästä komissiolle todistushakemuksen takaisinvetoa seuraavien viiden päivän aikana ja vapautettava vakuus.

Komissio määrittää käyttämättä olevan määrän, joka lisätään saman vuoden seuraavana kautena käytettävissä olevaan määrään.

5. Todistukset annetaan mahdollisimman pian komission päätöksenteon jälkeen.

6. Annetut todistukset ovat voimassa koko yhteisön alueella.

5 artikla

Asetuksen (ETY) N:o 3719/88 21 artiklan 2 kohdan mukaan tuontitodistukset ovat voimassa sataviisikymmentä päivää niiden tosiasiallisesta antamisesta.

Todistusten voimassaoloaika ei kuitenkaan voi ylittää antovuoden 31 päivää joulukuuta.

Tämän asetuksen mukaan annetut tuontitodistukset eivät ole siirtokelpoisia.

6 artikla

Kaikille 1 artiklassa tarkoitettuja tuotteita koskeville tuontitodistushakemuksille on asetettava vakuus, joka on 30 ecua 100 kilogrammaa kohden.

7 artikla

Asetuksen (ETY) N:o 3719/88 säännöksiä sovelletaan, sanotun kuitenkaan rajoittamatta tämän asetuksen säännösten soveltamista.

Poiketen kuitenkin siitä, mitä mainitun asetuksen 8 artiklan 4 kohdassa säädetään, tämän asetuksen mukaisesti tuotu määrä ei voi olla suurempi kuin tuontitodistuksen 17 ja 18 kohdassa ilmoitettu määrä. Mainitun todistuksen 19 kohtaan kirjoitetaan tästä syystä luku "0".

8 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 22 päivänä kesäkuuta 1994.

Komission puolesta

René STEICHEN

Komission jäsen

(1) EYVL N:o L 91, 8.4.1994, s. 1

(2) EYVL N:o L 282, 1.11.1975, s. 1

(3) EYVL N:o L 129, 11.5.1989, s. 12

(4) EYVL N:o L 331, 2.12.1988, s. 1

(5) EYVL N:o L 320, 22.12.1993, s. 16

LIITE I

MAKSUKSI VAHVISTETTU 0 %

>TAULUKON PAIKKA>

LIITE II

Asetuksen (EY) N:o 1432/94 soveltaminen

>KAAVION ALKU>

EUROOPAN YHTEISÖJEN KOMISSIO DG VI/D/3 - Sianliha-ala

Todistushakemus, jossa maksuksi vahvistettu 0 % Päivämäärä Kausi

Jäsenvaltio:

Lähettäjä:

Yhteyshenkilö:

Puhelin:

Telekopio:

Haettu määrä

>KAAVION LOOPU>

LIITE III

Asetuksen (EY) N:o 1432/94 soveltaminen

>KAAVION ALKU>

EUROOPAN YHTEISÖJEN KOMISSIO DG VI/D/3 - Sianliha-ala

Todistushakemus, jossa maksuksi vahvistettu 0 % Päivämäärä Kausi

Jäsenvaltio:

(tonnia)

CN-koodi Hakija (nimi ja osoite) Määrä

Yhteensä tonneina tuotetta kohden

>KAAVION LOOPU>